Václav Neumann
<s>Václav Neumann (Prag, 29. rujna 1920. – Beč, 2. rujna 1995.) bio je češki dirigent i violinist.</s>

<s>Biografija 
Rođen je u Pragu, gdje je na Praškom konzervatoriju studirao violinu i dirigiranje.</s><s>Suosnivač je gudačkoga kvarteta Smetana, u kojem je svirao prvu violinu i violu prije nego što je počeo dirigirati u Karolvyim Varyima i Brnu.</s><s>Godine 1956. postao je dirigent i umjetnički voditelj Komične opere (njem.</s><s>Komische Oper) u Berlinu.</s><s>Taj angažman napušta 1964., kada postaje dirigent u simfonijskom orkestru u Leipzigu.</s><s>Tamo je ostao do 1968. kada preuzima mjesto šefa dirigenta Češke filharmonije.</s><s>S Češkom je filharmonijom gostovao i u Sjedinjenim Američkim Državama gdje je, uz ostalo, ravnao i izvedbama Janáčekove Jenufe u Metropolitan Operi.</s><s>Na mjestu šefa dirigenta radio je do 1990., kada ga nasljeđuje Jiří Bělohlávek.</s>

<s>Bio je profesor na Akademiji primijenjenih umjetnosti u Pragu gdje je poučavao dirigiranje.</s><s>I danas slovi za jednog od pionira češke glazbe, budući da je 1962. prvi snimio operu Izleti gospodina Broučeka na Mjesec i u 15. stoljeće Leoša Janáčeka.</s><s>Od 1970. do 1973. bio je gostujući dirigent orkestra u Stuttgartu.</s>

<s>Neumann se zajedno s Češkom filharmonijom može vidjeti i u filmu Dvořák - In Love? iz 1988., koji govori o životu i djelu češkog skladatelja Antonína Dvořáka na snimci izvedbe njegovog Koncerta za violončelo.</s>

<s>Izvori</s>

<s>Vanjske veze</s>

<s>Sestrinski projekti</s>

<s>Internet stranice 
  František Sláma, Arhiv , Povijest Češke filharmonije od 1940-ih do 1980-ih; fotografije, zvučni zapisi, snimke.</s>

<s>Čehoslovački dirigenti
Čehoslovački muzičari
Češki dirigenti
Češki violinisti
Violisti
Biografije, Prag</s>

